**Zmluva o dielo**

uzatvorená podľa § 536 a nasl. zákona č. 513/1991 Zb. Obchodný zákonník

v znení neskorších predpisov (ďalej len „zmluva“)

**Čl. I**

**Zmluvné strany**

**Objednávateľ: Všeobecná zdravotná poisťovňa, a. s.**

Sídlo: Panónska cesta 2, 851 04 Bratislava – mestská časť Petržalka Zapísaný v Obchodnom registri Okresného súdu Bratislava I, oddiel: Sa, vložka č. 3602/B

Zastúpený: PhDr. Ľubica Hlinková, MPH, predsedníčka predstavenstva

 PaedDr. Tibor Papp, člen predstavenstva

Osoby oprávnené rokovať

1. vo veciach technických: Ing. Viera Kolesárová, viera.kolesarova@vszp.sk, 0914338512

 Ing. Juraj Németh, juraj.nemeth@vszp.sk, 0914 338 595

1. vo veciach zmluvy: PhDr. JUDr. Igor Doboš, PhD., igor.dobos@vszp.sk, 0911 106 968

IČO: 35 937 874

DIČ: 2022027040

IČ DPH: SK2022027040

Bankové spojenie: Štátna pokladnica

IBAN: SK47 8180 0000 0070 0018 2424

(ďalej len „objednávateľ“)

a

Zhotoviteľ: ......................

Sídlo: .....................................

Zapísaný v Obchodnom registri Okresného súdu ...................., odd.: ........., vložka č. .............

*(príp. v Živnostenskom registri Okresného úradu v ....................pod č...................)*

Zastúpený: ..............................

Osoby oprávnené rokovať

1. vo veciach technických: *(meno, priezvisko, e-mail, telefón)*
2. vo veciach zmluvy: *(meno, priezvisko, e-mail)*

IČO:

DIČ:

IČ DPH:

Bankové spojenie:

IBAN:

(ďalej len „zhotoviteľ“)

(objednávateľ a zhotoviteľ spolu ďalej aj ako „zmluvné strany“)

uzatvárajú túto zmluvu o dielo ako výsledok verejného obstarávania podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Čl. II**

**Predmet zmluvy**

1. Predmetom zmluvy je
2. vykonanie diela - vypracovanie projektovej dokumentácie potrebnej na vydanie stavebného povolenia a na realizáciu stavby (ďalej len „projektová dokumentácia“) pozostávajúcej z objektov:
* „Obnova administratívnej budovy VšZP, Včelárska 1, Prievidza – zateplenie, odstránenie systémových porúch a statických nedostatkov, odstránenie tepelných mostov“ (ďalej len „objekt č. 1“),
* „Spevnené plochy, komunikácie a parkoviská“, pre objekt objednávateľa - pobočka Prievidza, Včelárska 1 (ďalej len „objekt č. 2“),

(Spolu objekt č. 1 a objekt č. 2 ďalej len ako „objekty stavby objednávateľa“)

1. vykonanie inžinierskej činnosti potrebnej na vydanie právoplatného stavebného povolenia, vrátane podania žiadosti na vydanie stavebného povolenia na realizáciu stavby objektov objednávateľa (ďalej len „inžinierska činnosť“),
2. vykonanie odborného autorského dozoru pri realizácii stavby objektov stavby objednávateľa (ďalej len „autorský dozor“), v prípade realizácie stavby objektov stavby objednávateľom.

 (Spolu ďalej len ako „predmet zmluvy“)

1. Zhotoviteľ sa zaväzuje vykonať pre objednávateľa predmet zmluvy podľa podmienok dohodnutých v tejto zmluve riadne a včas v rozsahu najmä:
2. vypracovať projektovú dokumentáciu v zmysle platných právnych predpisov, noriem a v zmysle autorského zákona, pozostávajúcej z technickej dokumentácie a z dokumentov potrebných na splnenie všetkých úradných schvaľovaní, resp. na zabezpečenie súladu s nimi, vrátane zapracovania, príp. pripomienok dotknutých orgánov a organizácií. Projektovú dokumentáciu zhotoviteľ vypracuje v rozsahu pre stavebné povolenie a realizáciu stavby podľa § 45 ods. 2 písm. c) zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „stavebný zákon“) v rozsahu min. podľa § 9 vyhl. Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona (ďalej len „vyhláška č. 453/2000 Z. z.), ktorej súčasťou budú aj detaily riešenia a podrobný položkovitý rozpočet a výkaz výmer,
3. vykonať inžiniersku činnosť v rozsahu zabezpečenia všetkých stanovísk dotknutých orgánov a organizácií k projektovej dokumentácii potrebných k vydaniu stavebného povolenia a zabezpečenie právoplatného stavebného povolenia,
4. vykonať autorský dozor v prípade realizácie stavby objednávateľom, v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov počas realizácie stavby, zúčastniť sa osobne na odovzdávaní a preberaní stavby, poskytovať príp. vysvetlenia počas realizácie stavby, posudzovať návrhy objednávateľa alebo zhotoviteľa stavby na prípadné zmeny a odchýlky oproti schválenej projektovej dokumentácii počas realizácie stavby, účasť na kontrolných dňoch stavby, účasť na kolaudačnom konaní až do jeho právoplatného ukončenia.
5. Objednávateľ sa zaväzuje predmet zmluvy zhotovený v súlade s touto zmluvou prevziať a zaplatiť za vykonaný predmet zmluvy dohodnutú zmluvnú cenu a poskytnúť zhotoviteľovi potrebnú súčinnosť, za podmienok dohodnutých v tejto zmluve.
6. Zhotoviteľ potvrdzuje, že sú mu známe technické a kvalitatívne podmienky pre realizáciu predmetu zmluvy, a že disponuje kapacitami a odbornými znalosťami, ktoré sú k zhotoveniu predmetu zmluvy potrebné.

**Čl. III**

**Termín a miesto plnenia**

1. Zhotoviteľ sa zaväzuje
	* vypracovať projektovú dokumentáciu a vykonať inžiniersku činnosť pre objekty stavby objednávateľa v  rozsahu zabezpečenia všetkých stanovísk dotknutých orgánov a organizácií k projektovej dokumentácií potrebných k vydaniu stavebného povolenia vrátane podania žiadosti o vydanie tohto povolenia na príslušný stavebný úrad do 12 týždňov od nadobudnutia účinnosti zmluvy,
	* vykonávať autorský dozor počas celej doby trvania realizácie stavby v prípade realizácie stavby objednávateľom.
2. Zhotoviteľ je oprávnený vypracovať projektovú dokumentáciu a vykonať inžiniersku činnosť pre objekty stavby objednávateľa odovzdať ich objednávateľovi aj pred dohodnutým časom plnenia podľa bodu 1. tohto článku a objednávateľ je povinný projektovú dokumentáciu a inžiniersku činnosť pre objekty stavby objednávateľa prevziať, len ak bude vykonané v súlade s podmienkami dohodnutými v tejto zmluve a v objednávateľom požadovanom rozsahu a kvalite.
3. Dodržanie termínu realizácie predmetu zmluvy podľa bodu 1. tohto článku je podmienené riadnym a včasným poskytnutím potrebnej súčinnosti objednávateľa, dohodnutým v tejto zmluve. V prípade, že z dôvodu neposkytnutia potrebnej súčinnosti objednávateľa dôjde preukázateľne k prerušeniu vypracovania projektovej dokumentácie a vykonávania inžinierskej činnosti pre objekty stavby objednávateľa, lehota na vypracovanie projektovej dokumentácie a vykonávanie sa predlžuje o dobu, o ktorú prerušenie poskytnutia súčinnosti ovplyvnilo dobu vypracovania projektovej dokumentácie a vykonávania inžinierskej činnosti.
4. Miestom plnenia predmetu zmluvy sú objekty stavby objednávateľa na adrese Včelárska 1, Prievidza.

**Čl. IV**

**Cena a platobné podmienky**

1. Zmluvné strany sa v súlade so zákonom č. 18/1996 Z. z. o cenách v znení neskorších predpisov dohodli na cene predmetu zmluvy nasledovne:

**Tabuľka č. 1**

|  |  |
| --- | --- |
| Cena za projektovú dokumentáciu pre stavebné povolenie a realizáciu stavby vrátane inžinierskej činnosti a podania žiadosti o vydanie stavebného povolenia pre objekty stavby objednávateľa v EUR bez DPH | ...........(slovom:...................eur .....................................centov) |
| ...% DPH v EUR |  |
| Cena za projektovú dokumentáciu pre stavebné povolenie a realizáciu stavby vrátane inžinierskej činnosti a podania žiadosti o vydanie stavebného povolenia pre objekty stavby objednávateľa v EUR s DPH | ...........(slovom:...................eur .....................................centov) |

**Tabuľka č. 2**

|  |  |
| --- | --- |
| Cena za výkon autorského dozoru pre objekty stavby objednávateľa v EUR bez DPH  | ...........(slovom:...................eur .....................................centov) |
| ...% DPH v EUR |  |
| Cena za výkon autorského dozoru pre objekty stavby objednávateľa v EUR s DPH | ...........(slovom:...................eur .....................................centov) |

**Tabuľka č. 3**

|  |  |
| --- | --- |
| Cena celkom **za projektovú dokumentáciu pre stavebné povolenie a realizáciu stavby vrátane inžinierskej činnosti a podania žiadosti o vydanie stavebného povolenia a za výkon autorského dozoru** pre objekty stavby objednávateľa **v EUR bez DPH** | ...........(slovom:...................eur .....................................centov) |
| ...% DPH v EUR |  |
| Cena celkom **za projektovú dokumentáciu pre stavebné povolenie a realizáciu stavby vrátane inžinierskej činnosti a podania žiadosti o vydanie stavebného povolenia a za výkon autorského dozoru** pre objekty stavby objednávateľa **v EUR s DPH** | ...........(slovom:...................eur .....................................centov) |

1. Celkovú cenu za predmet zmluvy uhradí objednávateľ zhotoviteľovi nasledovne:
2. 80 % z ceny uvedenej v tabuľke č. 1 v bode 1. tohto článku po protokolárnom odovzdaní a prevzatí projektovej dokumentácie pre objekty stavby objednávateľa objednávateľom, vrátane všetkých súhlasných stanovísk dotknutých orgánov a organizácií k navrhovanej projektovej dokumentácii potrebných k vydaniu stavebného povolenia,
3. zvyšných 20 % z ceny uvedenej v tabuľke č. 1 v bode 1. tohto článku po zabezpečení a odovzdaní právoplatného stavebného povolenia pre objekty stavby objednávateľa,
4. objednávateľ uhradí cenu za výkon autorského dozoru pre objekty stavby objednávateľa uvedenú v tabuľke č. 2 v bode 1. tohto článku po protokolárnom odovzdaní a prevzatí zrealizovanej stavby objednávateľom bez vád a nedorobkov. Objednávateľ si vyhradzuje právo nerealizovať stavbu a zhotoviteľ berie na vedomie, že v prípade nerealizácie stavby objednávateľom mu nevzniká nárok na úhradu ceny za výkon autorského dozoru uvedenej v tabuľke č. 2 a v tabuľke č. 3 bodu 1. tohto článku.

V  prípade, že zhotoviteľ nie je platiteľ DPH, uvedie len cenu celkom, t. j. cenu vrátane DPH a  informáciu, že nie je platiteľ DPH.

1. Cena uvedená v bode 1. tohto článku je zhodná s cenou ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahŕňa všetky náklady a odmenu zhotoviteľa spojené s realizáciou predmetu zmluvy v súlade s touto zmluvou vrátane inžinierskej činnosti, výkonu autorského dozoru a licencie podľa Čl. X zmluvy.
2. Cena uvedená v bode 1. tohto článku zmluvy nezahŕňa správne poplatky, ktorých výšku je objednávateľ povinný zhotoviteľovi po ich preukázaní uhradiť.
3. Objednávateľ uhradí cenu uvedenú v bode 1. tohto článku na základe zhotoviteľom vyhotovených faktúr, ktoré je zhotoviteľ oprávnený vystaviť po protokolárnom odovzdaní a prevzatí čiastkového plnenia predmetu zmluvy v súlade s bodom 2. tohto článku a Čl. VI tejto zmluvy. Neoddeliteľnou súčasťou faktúr bude Protokol o odovzdaní a prevzatí čiastkového plnenia predmetu zmluvy (ďalej len „preberací protokol“), ktorý bude obsahovať súpis prác a dodávok realizovaných na základe tejto zmluvy, odsúhlasených oprávneným zástupcom objednávateľa. Rozsah realizovaných prác a dodávok a ich kvalitu potvrdí za objednávateľa svojím podpisom na preberacom protokole osoba oprávnená rokovať vo veciach technických.
4. V zmysle § 69 ods. 12 písm. j) zákona o zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), zhotoviteľ (v prípade, ak je platiteľ DPH) vyhotoví faktúru bez DPH, a zároveň na nej uvedie slovnú informáciu „prenesenie daňovej povinnosti“. Objednávateľ si dodané stavebné práce a dodanie tovaru s inštaláciou alebo montážou samozdaní.
5. Zhotoviteľ vyhotoví faktúru najneskôr do 15 dní odo dňa protokolárneho odovzdania a prevzatia čiastkového plnenia predmetu zmluvy a bezodkladne ju doručí objednávateľovi. V prípade, ak je zhotoviteľ platiteľ DPH a vyhotoví faktúru s prenesením daňovej povinnosti, zaväzuje sa doručiť faktúru objednávateľovi najneskôr do 18. dňa od protokolárneho odovzdania a prevzatia čiastkového plnenia predmetu zmluvy.
6. Lehota splatnosti faktúry je 30 dní odo dňa jej preukázateľného doručenia objednávateľovi.
7. V prípade zistenia vád a  nedorobkov, ktoré budú uvedené v  preberacom protokole, je zhotoviteľ oprávnený fakturovať sumu iba vo výške 85 % z  dohodnutej čiastkovej platby podľa bodu 2. tohto článku. Zostatok dohodnutej čiastkovej platby podľa bodu 2. tohto článku vo výške 15 % je zhotoviteľ oprávnený fakturovať až po odstránení vád a  nedorobkov uvedených v  preberacom protokole a  po protokolárnom prevzatí čiastkového predmetu zmluvy bez vád.
8. Faktúry, vystavené zhotoviteľom musia byť vyhotovené v súlade s touto zmluvou a ustanoveniami príslušných platných všeobecne záväzných právnych predpisov. V opačnom prípade je objednávateľ oprávnený najneskôr do lehoty jej splatnosti vrátiť faktúru zhotoviteľovi na opravu, resp. doplnenie, s tým, že prestane plynúť lehota splatnosti pôvodnej faktúry podľa bodu 8. tohto článku zmluvy a nová lehota splatnosti faktúry začne plynúť dňom preukázateľného doručenia opravenej, resp. doplnenej faktúry objednávateľovi. V prípade vrátenia faktúry objednávateľom zhotoviteľovi, ktorý je zároveň platiteľom dane z pridanej hodnoty podľa § 4, § 4b, § 5 a § 6 zákona o DPH, zhotoviteľ doručí opravenú faktúru objednávateľovi najneskôr do 20. dňa mesiaca, nasledujúceho po mesiaci, v ktorom bol predmet zmluvy alebo jeho časť protokolárne odovzdaný a prevzatý.

**Čl. V**

**Základné podmienky zhotovenia predmetu zmluvy**

Práva a povinnosti zhotoviteľa:

Povinnosti zhotoviteľa podľa Čl. II ods. 1. písm. a) – projektová dokumentácia

1. Zhotoviteľ sa zaväzuje vypracovať projektovú dokumentáciu pre stavebné povolenie a realizáciu stavby v zmysle platných právnych predpisov, noriem a v zmysle autorského zákona, ktorá bude pozostávať z technickej dokumentácie a  dokumentov potrebných na splnenie všetkých úradných schvaľovaní, resp. na zabezpečenie súladu s nimi, vrátane zapracovania prípadných pripomienok dotknutých orgánov a organizácií v lehote podľa Čl. III bod 1.
2. Zhotoviteľ sa zaväzuje, že predmet zmluvy bude zrealizovaný pri dodržaní technologických postupov, ako aj platných STN, právnych, prevádzkových a bezpečnostných predpisov.
3. Zhotoviteľ sa zaväzuje vypracovať projektovú dokumentáciu pre objekt č. 1 v súlade so znaleckým posudkom - Statické posúdenie administratívnej budovy na Včelárskej ulici č. 1 v Prievidzi, časti II.POSUDOK, ktorý tvorí prílohu č. 1 zmluvy.
4. Zhotoviteľ sa zaväzuje vypracovať projektovú dokumentáciu pre objekt č. 2, ktorá bude zameraná na riešenie zabezpečenia odtokových pomerov odvedenia povrchových vôd do vnútroareálovej kanalizácie, úpravu výškových pomerov šácht vodohospodárskych objektov, obnovu povrchu parkoviska a vyznačenie vodorovného dopravného značenia podľa dopravného projektu schváleného Dopravným inšpektorátom v Prievidzi , ktorý tvorí prílohu č. 4 zmluvy v lehote podľa Čl. III bod 1.
5. Zhotoviteľ sa zaväzuje projektovú dokumentáciu vypracovať v rozsahu pre stavebné povolenie a realizáciu stavby podľa § 45 ods. 2 písm. c) stavebného zákona v rozsahu minimálne podľa § 9 vyhlášky č. 453/2000 Z. z., a ako jej súčasť vypracovať aj detaily riešenia a podrobný položkovitý rozpočet a výkaz výmer.
6. Zhotoviteľ sa zaväzuje projektovú dokumentáciu pre objekt č. 1 vypracovať najmenej v rozsahu:
* sprievodná a súhrnná technická správa,
* výkresová dokumentácia (vrátane situácie stavby, výpisov prvkov a detailov navrhovaného
* riešenia),
* bleskozvod,
* projekt požiarnej ochrany,
* statické posúdenie navrhovaného riešenia,
* projektové energetické hodnotenie,
	+ výkaz výmer a rozpočet.
1. Zhotoviteľ sa zaväzuje projektovú dokumentáciu pre objekt č. 2 vypracovať najmenej v rozsahu:
* sprievodná a súhrnná technická správa,
* výkresová dokumentácia (vrátane situácie stavby, výpisov prvkov a detailov navrhovaného
* riešenia),
* výkaz výmer a rozpočet.
1. Zhotoviteľ sa zaväzuje projektovú dokumentáciu vypracovať a realizovať v slovenskom jazyku, osobou s príslušnou odbornou spôsobilosťou v zmysle zákona SNR č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov.
2. Zhotoviteľ sa zaväzuje vypracovať projektovú dokumentáciu vo vlastnom mene, na vlastné náklady, na vlastné nebezpečenstvo a v dohodnutom čase.
3. Zhotoviteľ sa zaväzuje ako súčasť projektovej dokumentácie pre objekt č. 1 vypracovať návrh opatrení na celkové zníženie energetickej náročnosti budovy miesta plnenia predmetu zmluvy, najmä:
* zateplenie obvodového plášťa certifikovaným kontaktným zatepľovacím systémom,
* zateplenie soklového muriva,
* výmenu časti výplňových konštrukcií - zostávajúcich pôvodných hliníkových okien za plastové s požadovanými tepelno-technickými parametrami,
* zateplenie ostení a nadpraží okenných otvorov,
* zateplenie loggií a podhľadov s výmenou klampiarskych prvkov.
1. Ak zhotoviteľ zistí nevyhovujúci stav podľa tepelno-technického posúdenia, je povinný vypracovať na budovu ako súčasť projektovej dokumentácie pre objekt č. 1 aj návrh zateplenia strešnej konštrukcie s výmenou strešných vrstiev.
2. Zhotoviteľ sa zaväzuje na základe tepelno-technického posúdenia technických a technologických opatrení preukázateľne docieliť pre objekt č. 1 zníženie energetickej náročnosti budovy a splnenie energetických kritérií na hodnotu energetickej triedy A1 podľa globálneho ukazovateľa primárnej energie v zmysle zákona č. 555/2005 o energetickej hospodárnosti budov a o zmene a doplnení niektorých zákonov v znení neskorších predpisov a STN 73 0540 - Tepelná ochrana budov. Tepelno-technické vlastnosti stavebných konštrukcií a budov.
3. Vypracovanie projektovej dokumentácie pre objekty stavby objednávateľa je zhotoviteľ povinný odovzdať objednávateľovi nasledovne:
* v 6-ich vyhotoveniach v tlačenej verzii (vrátane rozpočtu a výkazu výmer),
* v 6-ich vyhotoveniach v elektronickej verzii (vrátane rozpočtu a výkazu výmer) na CD nosiči
v editovateľnom (\*dxf resp. \*dwg, \*doc, \* xls) aj needitovateľnom formáte (\*pdf).
1. Zhotoviteľ je povinný projektovú dokumentáciu opatriť autorizačnou pečiatkou a podpisom projektanta.
2. Zhotoviteľ berie na vedomie, že objednávateľ nedisponuje zameraním budovy a areálu, ani podkladmi vo vektorovom formáte a objednávateľ zhotoviteľovi pre vypracovanie predmetu zmluvy poskytne naskenované výkresové a technické podklady vo formáte \*.jpg a \*.pdf.
3. Zhotoviteľ sa zaväzuje v prípade vzniku potreby vlastného zamerania alebo geodetického zamerania v súvislosti s bodom 15. takéto zamerania vykonať, pričom cena za všetky takéto zamerania je už zahrnutá v celkovej cene podľa Čl. IV bod 1. tabuľka č. 1.
4. Zhotoviteľ sa zaväzuje projektovú dokumentáciu spracovať dôsledne so všetkými štandardnými, špecifickými a atypickými aplikačnými detailmi.
5. Ak zhotoviteľ, zistí skryté prekážky, ktoré mu bránia vykonať projektovú dokumentáciu riadne a včas, je povinný takéto prekážky ihneď oznámiť objednávateľovi.

**Povinnosti zhotoviteľa podľa Čl. II ods. 1. písm. b) – inžinierska činnosť**

1. Zhotoviteľ sa zaväzuje inžinierskou činnosťou zabezpečiť všetky stanoviská dotknutých orgánov a organizácií k projektovej dokumentácii, ktoré sú potrebné k vydaniu stavebného povolenia  vrátane podania žiadosti a zabezpečenia právoplatného stavebného povolenia.
2. Zhotoviteľ sa zaväzuje v prípade vzniku potreby vlastného zamerania alebo geodetického zamerania v súvislosti s bodom 15. takéto zamerania vykonať, pričom cena za všetky takéto zamerania je už zahrnutá v celkovej cene podľa Čl. IV bod 1. tabuľka č. 1.
3. Zhotoviteľ sa zaväzuje vykonať inžiniersku činnosť vo vlastnom mene, na vlastné náklady, na vlastné nebezpečenstvo a v dohodnutom čase.
4. Ak zhotoviteľ zistí skryté prekážky, ktoré mu bránia vykonať inžiniersku činnosť riadne a včas, je povinný takéto prekážky ihneď oznámiť objednávateľovi.

**Povinnosti zhotoviteľa podľa Čl. II ods. 1. písm. c) - autorský dozor**

1. Zhotoviteľ sa zaväzuje vykonať autorský dozor počas realizácie stavby, v prípade realizácie stavby objednávateľom, posudzovať návrhy objednávateľa alebo zhotoviteľa stavby na prípadné zmeny a odchýlky oproti schválenej projektovej dokumentácii pre stavbu počas realizácie stavby, byť prítomný pri odovzdaní a prebratí stavby, na kontrolných dňoch realizácie stavby a pri kolaudačnom konaní až do jeho právoplatného ukončenia.
2. Zhotoviteľ sa zaväzuje sledovať obsah stavebného denníka, zúčastňovať sa pracovných a kontrolných porád a vykonávať potrebné opatrenia v lehote dohodnutej v stavebnom denníku.
3. Zhotoviteľ dbá na bezpečnosť a ochranu zdravia osôb vykonávajúcich autorský dozor v priestoroch realizácie autorského dozoru, za dodržiavanie všeobecne záväzných právnych predpisov a STN, a ochrany životného prostredia, ako aj interných predpisov objednávateľa, s ktorými ho objednávateľ oboznámil.
4. Zhotoviteľ sa zaväzuje vykonať autorský dozor vo vlastnom mene, na vlastné náklady, na vlastné nebezpečenstvo a v dohodnutom čase.
5. Ak zhotoviteľ zistí skryté prekážky, ktoré mu bránia vykonať autorský dozor riadne a včas, je povinný takéto prekážky ihneď oznámiť objednávateľovi.
6. Zhotoviteľ berie na vedomie, že realizácia autorského dozoru bude prebiehať počas prevádzky objednávateľa, aj v mimopracovnom čase.

###### **Práva a povinnosti objednávateľa:**

1. Objednávateľ sa zaväzuje po celú dobu, po ktorú má zhotoviteľ vykonávať predmet zmluvy podľa tejto zmluvy, zabezpečiť:
2. riadny prístup zhotoviteľa, jeho zamestnancov, subdodávateľov, za účelom vykonávania predmetu zmluvy do objektu stavby objednávateľa na adrese Prievidza, Včelárska 1,
3. používanie sociálnych zariadení v objekte stavby objednávateľa po dobu vykonávania predmetu zmluvy.
4. Oboznámiť zhotoviteľa s internými predpismi objednávateľa potrebných pre výkon predmetu zmluvy.
5. Objednávateľ je oprávnený kontrolovať vykonávanie predmetu zmluvy. Ak objednávateľ zistí, že zhotoviteľ vykonáva predmet zmluvy v rozpore so zmluvou, je objednávateľ oprávnený dožadovať sa toho, aby zhotoviteľ upustil od vykonávania predmetu zmluvy v rozpore so zmluvou a odstránil vady vzniknuté vadným vykonávaním predmetu zmluvy a predmet zmluvy vykonal riadnym spôsobom.
6. Objednávateľ sa zaväzuje odovzdať zhotoviteľovi všetky jemu dostupné potrebné podklady pre realizáciu predmetu zmluvy ako aj prípadné splnomocnenie.
7. Objednávateľ sa zaväzuje po celú dobu, po ktorú má zhotoviteľ vykonávať predmet zmluvy, poskytnúť mu súčinnosť.
8. Objednávateľ sa zaväzuje zhotoviteľovi nahradiť výdavky spojené s úhradou správnych poplatkov, ktoré zhotoviteľ preukáže objednávateľovi na základe potvrdení správnych orgánov, ktorým bol správny poplatok zhotoviteľom zaplatený.
9. Objednávateľ si vyhradzuje právo nerealizovať stavbu a zhotoviteľ berie na vedomie, že v prípade nerealizácie stavby objednávateľom mu nevzniká nárok na úhradu ceny za výkon autorského dozoru uvedenej v tabuľke č. 2 a v tabuľke č. 3 bodu 1. článku IV zmluvy.

**Čl. VI**

**Splnenie predmetu zmluvy**

1. Zhotoviteľ splní svoju povinnosť vykonať predmet alebo časť predmetu zmluvy jeho riadnou realizáciou v dohodnutom čase plnenia a protokolárnym odovzdaním predmetu alebo časti predmetu zmluvy objednávateľovi v dohodnutej lehote.
2. Dokladom o prevzatí a splnení predmetu zmluvy, alebo jeho časti objednávateľom bude potvrdený preberací protokol o prevzatí predmetu zmluvy podľa bodu 4. tohto článku.
3. Zhotoviteľ sa zaväzuje písomne oznámiť objednávateľovi pripravenosť predmetu zmluvy alebo jeho časti na odovzdanie najmenej tri pracovné dni vopred.
4. Písomný preberací protokol predmetu zmluvy alebo jeho časti musí obsahovať najmä:
5. vyhlásenie zmluvných strán o tom, či predmet zmluvy alebo jeho časť bola vykonaná v súlade s touto zmluvou,
6. rozsah prác a dodávok,
7. zhodnotenie vykonaného predmetu zmluvy alebo jeho časti a súpis zistených vád a prípadných nedorobkov, ktoré nebránia riadnemu užívaniu predmetu zmluvy,
8. dohodu o opatreniach (vrátane lehôt) na odstránenie zistených vád a nedorobkov,
9. dátum odovzdania a prevzatia predmetu zmluvy,
10. podpisy oprávnených zástupcov zmluvných strán rokovať vo veciach technických.
11. V prípade, že predmet zmluvy alebo jeho časť má pri preberaní vady a nedorobky, ktoré bránia jeho riadnemu užívaniu, je objednávateľ oprávnený odmietnuť prevzatie predmetu alebo časti predmetu zmluvy. Zmluvné strany spíšu Zápis o vadách a nedorobkoch, ktorý bude obsahovať aj spôsob a termíny ich odstránenia. Po dobu odstraňovania vád, zistených pri odovzdávaní predmetu alebo časti predmetu zmluvy, je zhotoviteľ v omeškaní s odovzdaním predmetu alebo časti predmetu zmluvy; to neplatí, ak ich zhotoviteľ odstráni v dohodnutej lehote podľa Čl. III bod 1. zmluvy. Ostatné vady, ktoré nebránia riadnemu užívaniu predmetu alebo časti predmetu zmluvy, budú spísané pri preberacom konaní, s uvedením spôsobu a termínu ich odstránenia, pričom platí ustanovenie Čl. IV bod 9. zmluvy.
12. Predmet zmluvy má vady, ak:
13. nezodpovedá výsledku, dohodnutému v zmluve,
14. nie je dodaný v požadovanej kvalite,
15. vykazuje nedorobky, t. j. nie je vykonaný v celom rozsahu.

**Čl. VII**

**Zodpovednosť za vady a prechod vlastníctva**

1. Zhotoviteľ zodpovedá za vady predmetu zmluvy v súlade s ustanoveniami § 560 až § 565 Obchodného zákonníka.
2. Objednávateľ je povinný písomne oznámiť zhotoviteľovi vady predmetu zmluvy bez zbytočného odkladu po ich zistení.
3. Zhotoviteľ je povinný nedostatky a vady, reklamované objednávateľom, odstrániť do 10 pracovných dní odo dňa písomného doručenia oznámenia o reklamácii vád samotného predmetu zmluvy alebo jeho časti, alebo v termíne, ktorý písomne dohodne s objednávateľom podľa charakteru vady. Prevzatie a odovzdanie reklamovaných nedostatkov bude realizované formou preberacieho a odovzdávacieho protokolu. Za písomné oznámenie reklamácie je považované aj oznámenie doručené e-mailom zhotoviteľovi na adresu: .....................**,** takéto doručenie musí byť však potvrdené doručením reklamácie v papierovej forme najneskôr do 5 pracovných dní odo dňa zaslania oznámenia elektronicky na adresu zhotoviteľa, uvedenú v  Čl. I zmluvy.
4. Zmluvné strany sa dohodli na zmluvnej pokute v prípade, že sa vyskytne vada po prevzatí predmetu zmluvy, na ktorú objednávateľ písomne vyzve zhotoviteľa na odstránenie a zhotoviteľ neodstráni vadu do dohodnutého termínu podľa bodu 3. tohto článku, zhotoviteľ je povinný zaplatiť objednávateľovi zmluvnú pokutu vo výške 0,5 % z ceny predmetu zmluvy celkom bez DPH, uvedenej v Čl. IV bod 1. tabuľka č. 3 zmluvy za každý začatý deň omeškania odstránenia vady, pričom nie je dotknuté právo objednávateľa na náhradu škody. Zaplatením tejto pokuty sa zhotoviteľ nezbavuje povinnosti odstrániť vadu na vlastné náklady.
5. Zhotoviteľ zodpovedá za škodu, ktorá vznikne objednávateľovi alebo tretej osobe v dôsledku porušenia jeho povinností vyplývajúcich z tejto zmluvy, všeobecne záväzných právnych predpisov alebo porušením inej právnej povinnosti. Úhradou zmluvnej pokuty nie je dotknutý nárok objednávateľa na náhradu škody.
6. Objednávateľ nadobúda vlastnícke právo k predmetu zmluvy alebo jeho časti jeho protokolárnym odovzdaním a prevzatím.
7. Nebezpečenstvo škody na predmete alebo častiach predmetu zmluvy, znáša zhotoviteľ až do času protokolárneho odovzdania a prevzatia predmetu zmluvy objednávateľom.

**Čl. VIII**

**Sankcie**

1. V prípade omeškania zhotoviteľa s vypracovaním projektovej dokumentácie alebo s inžinierskou činnosťou je zhotoviteľ povinný zaplatiť objednávateľovi zmluvnú pokutu vo výške 0,5 % z dohodnutej ceny bez DPH podľa Čl. IV bod 1. tabuľka č. 1 zmluvy za každý deň omeškania, pričom nie je dotknuté právo objednávateľa na náhradu škody.
2. V prípade omeškania/nevykonávania autorského dozoru, ak bude objednávateľ stavbu realizovať, je zhotoviteľ povinný zaplatiť objednávateľovi zmluvnú pokutu vo výške 0,5 % z dohodnutej ceny bez DPH podľa Čl.IV bod 1. tabuľka č. 2, za každý deň omeškania/nevykonávania, pričom nie je dotknuté právo objednávateľa na náhradu škody.
3. V prípade omeškania objednávateľa s úhradou dohodnutej ceny podľa Čl. IV bod 1. je zhotoviteľ oprávnený požadovať zaplatenie úroku z omeškania vo výške podľa zákona č. 513/1991 Zb. Obchodného zákonníka v platnom znení (ďalej len „Obchodný zákonník“).
4. Objednávateľ má právo na náhradu škody preukázateľne vzniknutej nesplnením vlastnej daňovej povinnosti zhotoviteľa, platiteľa DPH, v zmysle § 78 zákona o DPH. Objednávateľ má zároveň právo uplatniť u zhotoviteľa trovy konania, ktoré mu vzniknú v konaní s príslušným daňovým úradom podľa § 69b zákona o DPH a z podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty.
5. Objednávateľ je oprávnený jednostranne započítať svoje pohľadávky voči zhotoviteľovi, ktoré mu vznikli z dôvodu uplatnenia ručenia za daň voči zhotoviteľovi v zmysle § 69b zákona o DPH, vrátane trov konania, ktoré mu vznikli v konaní s príslušným daňovým úradom a pohľadávky vzniknuté z dôvodu dlžného poistného na zdravotné poistenie.
6. Objednávateľ má právo na náhradu škody vzniknutej z povinnosti podať dodatočné daňové priznanie k dani z pridanej hodnoty a dodatočný kontrolný výkaz k dani z pridanej hodnoty, ktorá preukázateľne vznikla oneskoreným doručením faktúry vystavenej s „prenesením daňovej povinnosti“ v zmysle § 69 ods. 12, písm. j) zákona o DPH (t. j. po 18. dni nasledujúceho mesiaca po mesiaci, v ktorom bolo uskutočnené zdaniteľné plnenie, ktoré je predmetom fakturácie v prípade riadnej faktúry, resp. po 20. dni nasledujúceho mesiaca po mesiaci, v ktorom bolo uskutočnené zdaniteľné plnenie, ktoré je predmetom fakturácie v prípade opravnej faktúry).

Čl. IX

**Ukončenie zmluvy**

1. Táto zmluva zaniká:
2. splnením predmetu zmluvy,
3. písomnou dohodou zmluvných strán,
4. odstúpením od zmluvy. v prípadoch dohodnutých v tejto zmluve,
5. odstúpením zmluvnej strany podľa § 344 a nasl. zákona č. 513/1991 Zb. Obchodný zákonník.
6. Objednávateľ je oprávnený odstúpiť od zmluvy v prípade:
7. porušenia povinností zhotoviteľa podľa Čl. XI zmluvy,
8. ak sa zhotoviteľ stane dlžníkom poistného na zdravotné poistenie, ktoré je povinný v zmysle príslušných právnych predpisov platiť objednávateľovi,
9. ak právnickej osobe zhotoviteľa bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb v znení neskorších predpisov,
10. dňom právoplatného rozhodnutia registrujúceho orgánu o  výmaze zhotoviteľa alebo niektorého subdodávateľa zhotoviteľa z registra partnerov verejného sektora podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“),
11. dňom právoplatného rozhodnutia registrujúceho orgánu o  pokute uloženej zhotoviteľovi podľa § 13 ods. 2 zákona o registri partnerov verejného sektora,
12. ak je zhotoviteľ - partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
13. ak zhotoviteľ alebo subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.
14. V prípade, že nie je splnená povinnosť podľa § 11 ods. 2 zákona o registri partnerov verejného sektora, alebo ak je zhotoviteľ v omeškaní so splnením povinnosti podľa § 10 ods. 2 tretej vety citovaného zákona, nie je objednávateľ v omeškaní, ak z tohto dôvodu neplní, čo mu ukladá táto zmluva.
15. V prípade, že objednávateľ nevyužije právo odstúpiť od zmluvy v zmysle § 15 ods. 1 zákona o registri partnerov verejného sektora, má právo na zaplatenie zmluvnej pokuty zo strany zhotoviteľa vo výške 20% z dohodnutej zmluvnej ceny celkom, uvedenej v Čl. IV bod 1. tabuľka č. 3 zmluvy.
16. V prípade odstúpenia objednávateľa zmluva zaniká dňom doručenia oznámenia o odstúpení od zmluvy zhotoviteľovi Odstúpenie musí mať písomnú formu a musia v ňom byť podrobne uvedené dôvody odstúpenia.
17. V prípade predčasného ukončenia zmluvy si zmluvné strany vysporiadajú všetky, a to aj finančné záväzky, prevzaté na základe zmluvy, o čom vyhotovia písomný protokol.
18. V prípade, že sa stavba alebo stavby, na ktoré je určená projektová dokumentácia podľa Čl. II bod 1. písm. a) zmluvy nebude realizovať, objednávateľ je povinný o tejto skutočnosti preukázateľne písomne upovedomiť zhotoviteľa. Doručením písomného oznámenia o nerealizácii stavby alebo stavieb táto zmluva zaniká.

Čl. X

**Licencia**

1. Na každé autorské dielo, vytvorené výhradne v rámci plnenia tejto zmluvy zhotoviteľom, udeľuje zhotoviteľ objednávateľovi ku dňu podpisu preberacieho protokolu ohľadom plnenia, ktorého je také dielo súčasťou, časovo neobmedzenú (po dobu právnej ochrany majetkových práv trvajúcu), výhradnú a cenou podľa tejto zmluvy plne splatenú licenciu na akékoľvek pou­žitie takého autorského diela ako celku i jeho jednotlivých častí v neobmedzenom rozsahu, ktorý pre zamedzenie pochybností, zahŕňa právo jeho kopírovania, prekladania, prispôsobovania, modifikovania, upravovania, distribuovania, publikovania a začleňovania do iných diel, a to ako objednávateľom osobne, tak aj osobami ním poverenými s tým, že pokiaľ je to potrebné, taká licencia zahŕňa aj výslovný súhlas na udelenie sublicencie na používanie diela pre akékoľvek tretie osoby, či na prevedenie takej licencie na tretie osoby. Licencia platí pre územie Slovenskej republiky.
2. Zhotoviteľ vyhlasuje, a zmluvné strany berú na vedomie a súhlasia s tým, že k jednotlivým plneniam dodaným alebo poskytnutým zhotoviteľom objednávateľovi podľa tejto zmluvy na základe licencií udelených zhotoviteľovi tretími osobami, ktoré k nim majú a/alebo vykonávajú autorské práva a/alebo práva priemyselného a/alebo iného duševného vlastníctva, zhotoviteľ udeľuje objednávateľovi právo na ich používanie objednávateľom v súlade, v rozsahu, spôsobom a za ďalších podmienok, za ktorých boli tieto plnenia dodané/poskytnuté zhotoviteľovi príslušnou z takých tretích osôb.
3. V prípade, že akákoľvek tretia osoba, vrátane zamestnancov zhotoviteľa a/alebo subdodávateľov, bude mať akýkoľvek nárok voči objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva alebo akékoľvek iné nároky v akejkoľvek súvislosti s plnením poskytnutým dodávateľom podľa tejto zmluvy, zhotoviteľ sa zaväzuje:
	1. bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených dodávateľom, subdodávateľom alebo tretími osobami pre objednávateľa, alebo upraviť jednotlivé plnenie(a) dodané, poskytnuté, vykonané a/alebo vytvorené zhotoviteľom, subdodávateľom alebo tretími osobami pre objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené dodávateľom, subdodávateľom alebo tretími osobami pre objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak sa jedná o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto zmluve, a ak ich niet, tak v súlade s týmito podmienkami; a
	2. poskytnúť objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú objednávateľovi v súvislosti s uplatnením vyššie uvedeného nároku tretej osoby; a
	3. nahradiť objednávateľovi akúkoľvek a všetku škodu, ktorá vznikne objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.
4. Objednávateľ sa zaväzuje, že o každom nároku vznesenom takou treťou osobou v zmysle hore uvedeného bude bez zbytočného odkladu informovať zhotoviteľa, bude v súvislosti s takým nárokom postupovať podľa primeraných pokynov zhotoviteľa a tak, aby sa predišlo vzniku a prípadne zvýšeniu škôd, nevykoná smerom k takej tretej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo, a zhotoviteľovi, a aj inak postupovať tak, ako je to potrebné v záujme ochrany práv oboch strán.

Čl. XI

**Osobitné protikorupčné ustanovenia**

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijmú, ani sa nezaviažu prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto zmluvy.
3. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý zmluvnej strane alebo zástupcovi zmluvnej strany v rozpore s týmto článkom zmluvy, môže zmluvná strana od tejto zmluvy odstúpiť.

**Čl. XII**

**Osobitné ustanovenia a doručovanie**

1. Zhotoviteľ je oprávnený plniť predmet zmluvy alebo jeho časti aj prostredníctvom subdodávateľov, ktorí musia spĺňať podmienky pre plnenie predmetu zmluvy alebo jeho častí, týkajúce sa osobného postavenia a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu zmluvy alebo jeho častí prostredníctvom subdodávateľov zodpovedá zhotoviteľ objednávateľovi tak, ako keby predmet zmluvy alebo jeho časti plnil sám. Objednávateľ je oprávnený od tejto zmluvy odstúpiť, ak zistí, že zhotoviteľ zabezpečuje plnenie predmetu zmluvy alebo časti predmetu zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 2 zmluvy.
2. V prípade, že niektorý zo subdodávateľov nie je v okamihu podpísania tejto zmluvy známy a vstúpi do procesu v priebehu plnenia predmetu zmluvy alebo časti predmetu zmluvy, resp. sa zmení niektorý zo subdodávateľov počas realizácie predmetu zmluvy alebo časti predmetu zmluvy, musí byť tento subdodávateľ odsúhlasený zmluvnými stranami formou písomného dodatku k tejto zmluve. O vstupe alebo zmene subdodávateľa je zhotoviteľ povinný bezodkladne informovať objednávateľa – najneskôr do 7 kalendárnych dní pred účinnosťou zmeny, pričom súčasťou oznámenia musí byť aj čestné vyhlásenie, že subdodávateľ, ktorého sa zmena týka, spĺňa podmienky pre plnenie predmetu zmluvy alebo časti predmetu zmluvy ustanovené zákonom o verejnom obstarávaní. Ak zhotoviteľ tento záväzok nedodrží, považuje sa to za závažné porušenie zmluvných podmienok a zhotoviteľ je povinný zaplatiť objednávateľovi zmluvnú pokutu vo výške 20 % z ceny za plnenie predmetu zmluvy uvedenej v Čl. IV bod 1. tabuľka č. 3 zmluvy.
3. Zhotoviteľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.
4. Zmluvné strany sa dohodli, že písomnosti podľa tejto zmluvy sa doručujú osobne, poštou, kuriérskou službou alebo e-mailom. Písomnosti doručované poštou a kuriérskou službou sa doručujú na adresu sídla zmluvných strán, uvedenú v Čl. I zmluvy. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v  deň, keď sa zásielka vrátila odosielateľovi späť ako nedoručená, aj keď sa o nej adresát nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na emailovú adresu druhej zmluvnej strany.
5. Na doručovanie písomností týkajúcich sa vzniku, zmeny alebo zániku zmluvy, akéhokoľvek porušenia zmluvy, na doručovanie faktúr alebo účtovných dokladov (vrátane ich príloh), sa nepoužije e-mail.
6. Písomnosti a komunikácia medzi zmluvnými stranami týkajúca sa tejto zmluvy bude prebiehať v slovenskom jazyku, vrátane vystavovania účtovných dokladov a ich príloh.

**Čl. XIII**

**Záverečné ustanovenia**

1. Táto zmluva nadobúda platnosť dňom jej podpísania zástupcami obidvoch zmluvných strán a účinnosť dňom nasledujúcom po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.
2. Zmeny a doplnky tejto zmluvy je možné uskutočniť len na základe dohody zmluvných strán, formou písomného očíslovaného dodatku, podpísaného oprávnenými zástupcami obidvoch zmluvných strán.
3. Zmluvné strany sa dohodli, že akékoľvek spory a nároky, vyplývajúce z tejto zmluvy alebo s ňou súvisiace, sa budú riešiť predovšetkým rokovaním a dohodou zmluvných strán v dobrej viere a s dobrým úmyslom. V prípade, že sa týmto spôsobom nepodarí zmluvným stranám dosiahnuť dohodu, obrátia sa s návrhom na vyriešenie na príslušný súd.
4. Zmluva je vyhotovená v štyroch rovnopisoch, každý z nich má platnosť originálu, z ktorých dva sú určené pre zhotoviteľa a dva pre objednávateľa.
5. Zmluvné strany vyhlasujú, že si zmluvu prečítali, jej obsahu porozumeli a na znak súhlasu ju podpisujú.
6. Prípadná neplatnosť niektorého z dohodnutých ustanovení tejto zmluvy nezakladá neplatnosť celej zmluvy.
7. Vo veciach neupravených touto zmluvou sa zmluvný vzťah riadi príslušnými ustanoveniami Obchodného zákonníka, zákona o verejnom obstarávaní a súvisiacich právnych predpisov.
8. Zhotoviteľ berie na vedomie, že informácie, s ktorými príde do styku pri plnení predmetu zmluvy, sú dôverné a zaväzuje sa zachovávať o nich mlčanlivosť, neposkytovať ich tretím osobám a nezneužívať ich. Tento záväzok zhotoviteľa trvá aj po ukončení tohto zmluvného vzťahu.
9. Neoddeliteľnou súčasťou zmluvy sú prílohy:

Príloha č. 1: Znalecký posudok zo dňa 30. 04. 2018 vypracovaný Ing. Petrom Brestom.

Príloha č. 2: Zoznam subdodávateľov

Príloha č. 3: Projektová dokumentácia z roku 1986

Príloha č. 4: Dopravný projekt schválený Dopravným inšpektorátom v Prievidzi

Príloha č. 5: Fotodokumentácia súčasného stavu

V Bratislave, dňa V .................................., dňa

Za objednávateľa                                                             Za zhotoviteľa

............................................... ....................................

PhDr. Ľubica Hlinková, MPH

predsedníčka predstavenstva

Všeobecná zdravotná poisťovňa, a.s.

...............................................

PaedDr. Tibor Papp

člen predstavenstva

Všeobecná zdravotná poisťovňa, a.s.

Príloha č. 2

**Zoznam subdodávateľov**

Obchodné meno: ................................

Adresa sídla: ......................................................

I. \*Zabezpečenie predmetu zákazky „**Vypracovanie projektovej dokumentácie pre stavebné povolenie a realizáciu stavby pozostávajúcej z objektov „Obnova administratívnej budovy VšZP, Včelárska 1, Prievidza – zateplenie, odstránenie systémových porúch a statických nedostatkov, odstránenie tepelných mostov“ a „Spevnené plochy, komunikácie a parkoviská“ vrátane inžinierskej činnosti a výkonu autorského dozoru v objektoch objednávateľa“**, vyhlásenej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), vo veci ktorej je uzatvorená **Zmluva o dielo**, budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu zmluvy, týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu zmluvy nebudeme plniť prostredníctvom subdodávateľov.

..............................

 ***(meno, priezvisko, podpis)***

V ........................., dňa ...................

\* zakrúžkovať bod I. alebo bod II. a správnu informáciu v čestnom vyhlásení v bode I.